Anexa nr.2

 la HCL nr. \_\_\_\_\_\_\_ din \_\_\_\_\_\_\_\_

Privind impozitele și taxele locale pe anul 2024

**PROCEDURA**

**DE ACORDARE A FACILITATILOR FISCALE DE LA PLATA IMPOZITELOR ȘI TAXELOR LOCALE PENTRU ANUL 2024**

1. **PERSOANE FIZICE**
2. **Scutirea de la plata impozitului/taxei pentru clădirile care, potrivit legii, sunt clasate ca monumente istorice, de arhitectură sau arheologice, muzee ori case memoriale, altele decât cele prevăzute la art. 456, alin. 1, lit. x din Legea nr. 227/2015**

 Pentru a beneficia de scutire de la plata impozitului/taxei pe clădiri, proprietarii/utilizatorii, clădirilor vor depune o **cerere** la organul fiscal, până la data de 31 martie a anului, însoțită de următoarele documente justificative prezentate in fotocopie si certificate de conformitate cu originalul:

1. Document justificativ din care sa reiasă clasarea clădirii ca monument istoric, de arhitectura sau arheologic, muzeu sau casa memoriala;
2. Declarație pe proprie răspundere de unde să rezulte dacă în clădire se desfășoară și activități economice, cu indicarea suprafețelor în care se desfășoară activitate economică
3. Schiță cu suprafața totală desfășurată/utilă a clădirii
4. Contracte de închiriere, comodat, etc, de unde să rezulte incintele în care se desfășoară activitate economică
5. Orice alte documente considerate relevante în clarificarea situației fiscale

 Scutirea nu se aplica pentru spatiile/încăperile/suprafețele folosite pentru activități economice.

1. **Scutirea de la plata impozitului/taxei pentru clădirile restituite potrivit art. 16 din Legea nr. 10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, republicată, cu modificările și completările ulterioare, pentru perioada pentru care proprietarul menține afectațiunea de interes public**

Pentru a beneficia de scutire de la plata impozitului/taxei pe clădiri, proprietarii/utilizatorii, clădirilor vor depune o **cerere** la organul fiscal, până la data de 31 martie a anului, însoțită de următoarele documente justificative prezentate in fotocopie si certificate de conformitate cu originalul:

1. Actul de restituire a imobilului;
2. Declarație pe proprie răspundere de unde să rezulte dacă în clădire se desfășoară și activități economice, cu indicarea suprafețelor în care se desfășoară activitate economică
3. Schiță cu suprafața totală desfășurată/utilă a clădirii
4. Documente din care reiese că este menținută afectațiunea de interes public
5. Orice alte documente considerate relevante în clarificarea situației fiscale
6. **Scutirea de la plata impozitului/taxei pentru clădirea folosită ca domiciliu aflată în proprietatea sau coproprietatea persoanelor prevăzute la art. 3 alin. (1) lit. b) şi art. 4 alin. (1) din Legea nr. 341/2004, cu modificările şi completările ulterioare;**

Pentru a beneficia de scutire de la plata impozitului/taxei pe clădiri, proprietarii/utilizatorii, clădirilor vor depune o **cerere** la organul fiscal, până la data de 31 martie a anului, însoțită de următoarele documente justificative prezentate in fotocopie si certificate de conformitate cu originalul:

1. Actul prin care se atestă calitatea de beneficiar al Legii nr. 341/2004;
2. Act de identitate

Scutirea se acordă integral pentru clădirea aflată în proprietatea persoanelor în cauză, deținută în comun cu soțul sau soția. În situația în care o cota-parte din clădiri aparține unor terți, scutirea nu se acordă pentru cota parte deținută de acești terți.

1. **Scutirea de la plata impozitului/taxei pentru clădirile la care proprietarii au executat pe cheltuială proprie lucrări de intervenţie pentru creşterea performanţei energetice, pe baza procesului-verbal de recepţie la terminarea lucrărilor, întocmit în condiţiile legii, prin care se constată realizarea măsurilor de intervenţie recomandate de către auditorul energetic în certificatul de performanţă energetică sau, după caz, în raportul de audit energetic, astfel cum este prevăzut în Ordonanţa de urgenţă a Guvernului nr. 18/2009 privind creşterea performanţei energetice a blocurilor de locuinţe, aprobată cu modificari si completari prin Legea nr. 158/2011.**

Potrivit prevederilor art. 1 alin. 1 din Ordonanța de urgenţă nr.18/2009 privind creşterea performanţei energetice a blocurilor de locuinţe, aprobată cu modificări şi completări prin Legea nr.158/2011, cu modificările şi completările ulterioare ordonanţă de urgenţă stabileşte lucrările de intervenţie pentru creşterea performanţei energetice a blocurilor de locuinţe construite după proiecte elaborate până la 31 decembrie 2005, precum şi etapele necesare realizării lucrărilor, modul de finanţare a acestora şi obligaţiile şi răspunderile autorităţilor administraţiei publice şi asociaţiilor de proprietari.

Conform dispozițiilor art. 2 lit. a ) din Ordonanța de urgenţă nr.18/2009 privind creşterea performanţei energetice a blocurilor de locuinţe, aprobată cu modificări şi completări prin Legea nr.158/2011, cu modificările şi completările ulterioare: a) bloc de locuinţe - clădire - imobilul format din proprietăţi individuale definite ca apartamente şi proprietatea comună indiviză. Expresia vizează atât clădirea în ansamblul său, cât şi părţi ale acesteia - tronsoane de bloc - separate prin rost; Scutirea de la plata impoziotului pe clădire se acordă pe o perioadă de 7 ani, începând cu data de 1 Ianuarie a anului fiscal următor depunerii cererii de scutire și a documentelor justificative.

 **Criterii de acordare a facilităţilor:**

1) clădirea ce intră sub incidența OUG 18/2009 să fie în proprietatea persoanelor fizice;

2) să fie realizate pe cheltuiala proprie lucrările de intervenţie prevăzute în OUG nr. 18/2009, astfel încât consumul anual specific de energie calculat pentru încălzire să scadă sub 100 kWh/mp arie utilă, în condiţii de eficienţă economică;

3) lucrările de intervenţie trebuie să fie recomandate de către auditorul energetic în certificatul de performanţă energetică sau, după caz, în raportul de audit energetic;

4) din procesul-verbal de recepţie la terminarea lucrărilor trebuie să rezulte că s-au realizat lucrările recomandate de către auditorul energetic;

5) până la data depunerii cererii sunt achitate toate creanţele fiscale restante;

6) scutirea se acordă pe o perioadă de 7 ani, cu începere de la data de 1 ianuarie a anului următor celui în care contribuabilii depun cererea de scutire documentele justificative;

7) scutirea se menţine în cazul soţului supravieţuitor şi în cazul moştenitorilor legali;

8) în cazul înstrăinării clădirii, scutirea de impozit nu se aplică noului proprietar al acesteia.

**Acte necesare:**

 Scutirea la plata impozitului pe clădiri/teren se acordă pe bază de cerere depusă la organul fiscal, însoţită de copii ale documentelor justificative certificate de conformitate cu originalul:

a) buletin/carte de identitate a proprietarilor;

b) extras CF actualizat al imobilului;

c) autorizaţia pentru executarea lucrărilor de intervenţie, emisă în condiţiile legii;

d) certificatul de performanţă energetică sau, după caz, raportul de audit energetic în care sunt precizate măsurile de intervenţie pentru reabilitarea termică;

e) certificatul de performanţă energetică eliberat după realizarea lucrărilor de intervenţie;

f) procesul-verbal de recepţie la terminarea lucrărilor, întocmit în condiţiile legii, prin care se constată realizarea măsurilor de intervenţie recomandate de către auditorul energetic în certificatul de performanţă energetică sau, după caz, în raportul de audit energetic;

g) declaraţie pe proprie răspundere a proprietarului că lucrările de intervenţie au fost realizate pe cheltuială proprie.

h) contractual pentru lucrări de reabilitare din care rezultă că beneficiarul lucrării este persoana fizică – proprietarul locuinței;

i) documente de plată a materialelor și lucrărilor din care rezultă că lucrările s-au realizat pe cheltuiala proprie a proprietarului clădirii.

**E. Scutirea de la plata impozitului/taxei pentru clădirile unde au fost executate lucrări în condiţiile Legii nr. 153/2011 privind măsuri de creştere a calităţii arhitectural-ambientale a clădirilor, cu modificările şi completările ulterioare**

Scutirea de la plata impozitului pe clădire se acordă pe o perioadă de 5 ani, începând cu data de 1 Ianuarie a anului fiscal următor depunerii cererii de scutire și a documentelor justificative.

**Criterii de acordare a facilităţilor:**

1) să fie realizate lucrări de intervenţie din categoria celor prevăzute la art. 6 din Legea nr.153/2011, potrivit notificării primarului municipiului;

2) din procesul-verbal de recepţie la terminarea lucrărilor de intervenţie trebuie să rezulte că s-au realizat lucrările de intervenţie pentru reabilitarea structural arhitecturală a anvelopei clădirii.

3) scutirea se menţine în cazul soţului supravieţuitor şi în cazul moştenitorilor legali;

4) în cazul înstrăinării clădirii, scutirea de impozit nu se aplică noului proprietar al acesteia.

5) până la data depunerii cererii sunt achitate toate creanţele fiscale restante.

Pentru a beneficia de scutire de la plata impozitului/taxei pe clădiri, proprietarii/utilizatorii, clădirilor vor depune o **cerere** la organul fiscal, până la data de 31 martie a anului, însoțită de următoarele documente justificative prezentate in fotocopie si certificate de conformitate cu originalul:

a) act de identitate al solicitantului;

b) extras CF actualizat al imobilului;

c) autorizaţia pentru executarea lucrărilor de intervenţie, emisă în condiţiile legii;

d) procesul-verbal de ecepţie la terminarea lucrărilor de intervenţie, întocmit în condiţiile legii;

e) dovada efectuarii lucrarilor de intervenţie exclusiv pe cheltuiala proprie a proprietarului (copie facturi, chitanţe fiscale, etc).

**II. PERSOANE JURIDICE**

1. **Scutirea de la plata impozitului/taxei pentru clădiri care, potrivit legii, sunt clasate ca monumente istorice, de arhitectură sau arheologice, muzee ori case memoriale, cu exceptia incintelor în care se desfășoară activități economice . Temei legal art. 456 alin. (2) lit. “a” și art. 464 alin. (2) lit. „i” din Legea nr. 227/2015, privind Codul fiscal.**

Pentru a beneficia de scutire de la plata impozitului/taxei pe clădiri, proprietarii/utilizatorii, clădirilor vor depune o **cerere** la organul fiscal, până la data de 31 martie a anului, insotita de urmatoarele documente justificative prezentate in fotocopie si certificate de conformitate cu originalul:

1. Document justificativ din care sa reiasa clasarea cladirii ca monument istoric, de arhitectura sau arheologic, muzeu sau casa memoriala;
2. Declarație pe proprie răspundere de unde să rezulte dacă în clădire se desfășoară și activități economice, cu indicarea suprafețelor în care se desfășoară activitate economică
3. Schiță cu suprafața totală desfășurată/utilă a clădirii
4. Contracte de închiriere, comodat, etc, de unde să rezulte incintele în care se desfășoară activitate economică
5. Orice alte documente considerate relevante în clarificarea situației fiscale

Scutirea nu se aplica pentru spatiile/incaperile/suprafetele folosite pentru activitati economice.

**B. Scutirea de la plata impozitului/taxei pentru clădirile și terenurile restituite potrivit art. 16 din Legea nr. 10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, republicată, cu modificările şi completările ulterioare, pentru perioada pentru care proprietarul menţine afectaţiunea de interes public. Temei legal art. 456 alin. (2) lit. “e” și art. 464 alin. (2) lit. „a” din Legea nr. 227/2015, privind Codul fiscal.**

 Pentru a beneficia de scutire de la plata impozitului pe clădiri și terenuri, proprietarii, vor depune o cerere la organul fiscal, până la data de 31 martie a anului, insotita de urmatoarele documente justificative prezentate in fotocopie si certificate de conformitate cu originalul:

1. Documente de proprietate ale clădirilor/terenurilor din care să reiasă ca au fost dobândite în condiţiile Legii nr. 10/2001;
2. Documente din care rezultă menţinerea afectaţiunii de interes public;
3. Orice alte documente considerate relevante în clarificarea situației fiscale

**C. Scutirea de la plata impozitului/taxei pentru clădirile și terenurile restituite potrivit art. 1 alin. (5) din Ordonanţa de urgenţă a Guvernului nr. 83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România, republicată, pentru perioada pentru care proprietarul menţine afectaţiunea de interes public. Temei legal art. 456 alin. (2) lit. “g” și art. 464 alin. (2) lit. „c” din Legea nr. 227/2015, privind Codul fiscal.**

 Pentru a beneficia de scutire de la plata impozitului pe clădiri și terenuri, proprietarii, vor depune o cerere la organul fiscal, până la data de 31 martie a anului, insotita de urmatoarele documente justificative prezentate in fotocopie si certificate de conformitate cu originalul:

1. Documente de proprietate ale clădirilor/terenurilor din care să reiasă ca au fost dobândite în condiţiile **Ordonanei de urgenţă a Guvernului nr. 83/1999**;
2. Documente din care rezultă menţinerea afectaţiunii de interes public;
3. Orice alte documente considerate relevante în clarificarea situației fiscale asupra clădirii

**D. Scutirea de la plata impozitului/taxei pentru clădirile și terenuri retrocedate potrivit art. 1 alin. (10) din Ordonanţa de urgenţă a Guvernului nr. 94/2000 privind retrocedarea unor bunuri imobile care au aparţinut cultelor religioase din România, republicată, cu modificările şi completările ulterioare, pentru perioada pentru care proprietarul menţine afectaţiunea de interes public. Temei legal art. 456 alin. (2) lit. “f” și art. 464 alin. (2) lit. „b” din Legea nr. 227/2015, privind Codul fiscal**

 Pentru a beneficia de scutire de la plata impozitului pe clădiri și terenuri proprietarii vor depune o cerere la organul fiscal, până la data de 31 martie a anului, insotita de urmatoarele documente justificative prezentate in fotocopie si certificate de conformitate cu originalul:

1. Documente de proprietate ale clădirilor/terenurilor din care să reiasă ca au fost dobândite în condiţiile **Ordonanei de urgenţă a Guvernului nr. 94/2000**;
2. Documente din care rezultă menţinerea afectaţiunii de interes public;
3. Orice alte documente considerate relevante în clarificarea situației fiscale

**E. Scutirea de la plata impozitului/taxei pentru clădirile și terenuri aferente, aflate în proprietatea operatorilor economici, în condițiile elaborării unor scheme de ajutor de stat/de minimis având un obiectiv prevăzut de legislația în domeniul ajutorului de stat (conform schemei de minimis aflata in vigoare la data prezente). Temei legal art. 456 alin. (2) lit. “l” și art. 464 alin. (2) lit. „k” din Legea nr. 227/2015, privind Codul fiscal.**

 Pentru a beneficia de scutire, proprietarii clădirilor și a terenurilor aferente, vor depune o cerere însoțită de documentele justificative prezentate in Hotărârea Consiliului Local al Municipiului Târgu Mureș privind aprobarea schemei de ajutor de minimis pentru atragerea investiților și susținerea dezvoltării economice, prin acordarea unor scutiri de la plata impozitelor pe clădiri și teren datorate bugetului local al Municipiului Târgu Mureș. Pentru acordarea scutirii, se va respecta procedura aprobată prin hotărârea aflată în vigoare .

**F. Scutirea de la plata impozitului/taxei pentru clădirile și terenurile utilizate pentru furnizarea de servicii sociale de către organizații neguvernamentale și întreprinderi sociale ca furnizori de servicii sociale. Temei legal art. 456 alin. (2) lit. “c” și art. 464 alin. (2) lit. „d” din Legea nr. 227/2015, privind Codul fiscal.**

Pentru a beneficia de scutirea de la plata impozitului/taxei pe clădiri și terenuri, proprietarii/utilizatorii, vor depune o cerere la organul fiscal, până la data de 31 martie a anului, insotita de urmatoarele documente justificative prezentate in fotocopie si certificate de conformitate cu originalul:

a) indicarea în cerere a adresei și a valorii impozabile a clădirii în care se desfășoară serviciile sociale. De asemenea, în cerere, se va prezenta și suprafața utilă a întregii clădiri, pe nivele, precum suprafața utilă utilizată pentru servicii sociale, și dacă este cazul, și alte tipuri de activități desfășurate, cu suprafețele utile corespunzătoare.

* 1. statut
	2. certificatul de acreditare și licența de funcționare valabile la 31 decembrie 2023
	3. orice alte documente considerate relevante în clarificarea situației fiscale.
		+ 1. **Scutirea de la plata impozitului/taxei pentru clădirile folosite pentru desfăşurarea de activităţi sportive, inclusiv clădirile care asigură funcţionarea bazelor sportive. Temei legal art. 456 alin. (2) lit. “s” din Legea nr. 227/2015, privind Codul fiscal.**

 Pentru a beneficia de scutire la plata impozitului/taxei pe clădiri trebuie îndeplinite următoarele condiţii:

* proprietarii/utilizatorii imobilelor folosite pentru desfăşurarea de activităţi sportive deţin un Certificat de identitate sportivă potrivit prevederilor Legii educaţiei fizice şi sportului nr. 69/2000, cu modificarile si completarile ulterioare, respectiv sunt înregistraţi în Registrul sportiv;
* în cazul bazelor sportive, acestea sunt înregistrate în Registrul bazelor sportive;
* clădirea sa fie în proprietatea sau în utilizarea structurii sportive/bazei sportive;
* în cazul în care doar o parte din imobil este utilizat pentru activităţile sportive desfăşurate de către structura sportivă, beneficiază de scutirea impozitului/taxei pe clădiri doar partea din imobil care este utilizată de către structura sportivă;

 Scutirea la plata impozitului/taxei pe clădiri se acorda pe baza de cerere depusă la organul fiscal, până la data de 31 martie a anului,însoțită de următoarele documente în fotocopie și certificate pentru conformitate cu originalul:

* actul de înființare al structurii sportive;
* certificatul de identitate sportivă sau dovada înregistrării în Registrul bazelor sportive ;
* actul de proprietate sau actul în baza căruia structura/baza sportivă utilizează clădirea;
* orice alte documente considerate utile pentru soluționarea cererii;
	+ - 1. **Scutirea de la plata impozitului/taxei pentru clădirile și terenurile utilizate de organizaţii nonprofit folosite exclusiv pentru activităţile artistice fără scop lucrativ. Temei legal art. 456 alin. (2) lit. “d” și art. 464 alin. (2) lit. „e” din Legea nr. 227/2015, privind Codul fiscal**

 Scutirea la plata impozitului/taxei pe clădiri și terenuri se acorda pe baza de cerere depusă de proprietari/utilizatori la organul fiscal, până la data de 31 martie a anului, însoțită de următoarele documente în fotocopie și certificate pentru conformitate cu originalul:

* + actul de înființare
	+ statut
	+ declaratie privind utilizarea exclusiva a cladirii/terenului pentru care se solicita scutirea pentru activitati artistice fără scop lucrativ
	+ orice alte documente considerate utile pentru soluționarea cererii;
		- 1. **Scutirea de la plata impozitului/taxei pentru clădirile unde au fost executate lucrări în condiţiile Legii nr. 153/2011 privind măsuri de creştere a calităţii arhitectural-ambientale a clădirilor, cu modificările şi completările ulterioare. Scutirea se acordă cu respectarea legislaţiei în materia ajutorului de stat pe o perioadă de 1 an, cu condiția ca, valoarea lucrărilor efectuate să fie mai mare de 25% din valoarea impozabilă a clădirii. Temei legal art. 456 alin. (2) lit. “n” din Legea nr. 227/2015, privind Codul fiscal**

 Pentru a beneficia de scutire, proprietarii clădirilor vor depune o cerere până la data de 31 martie a anului, insotita de urmatoarele documente justificative prezentate in fotocopie si certificate de conformitate cu originalul:

* + Autorizație de construire
	+ Proces verbal de recepție întocmit cu reprezentantul Municipiului Târgu Mureș
	+ Declarația cu valoarea reală a lucrărilor
	+ Dovada înregistrării în contabilitate a valorii lucrărilor efectuate pe cheltuială proprie
	+ Adeverință eliberată de compartiment Arhitect Șef, de unde să rezulte că, asupra clădirii au fost efectuate lucrări în condiţiile Legii nr. 153/2011 privind măsuri de creştere a calităţii arhitectural-ambientale a clădirilor, cu modificările şi completările ulterioare
	+ Avizele obținute pentru realizarea lucrărilor
	+ Orice alte documente considerate relevante în clarificarea situației fiscale .

**J. Scutirea de la plata impozitului pentru mijloacele de transport ale persoanelor juridice, care sunt utilizate pentru servicii de transport public de pasageri în regim urban sau suburban, inclusiv transportul de pasageri în afara unei localităţi, dacă tariful de transport este stabilit în condiţii de transport public. Temei legal art. 469 alin. (1) lit. “g” din Legea nr. 227/2015, privind Codul fiscal.**

Intră sub incidenţa prevederilor prezentei facilități, operatorii de transport public local de călători a căror activitate este reglementată prin Legea serviciilor de transport public local nr. 92/2007, cu modificările şi completările ulterioare.

 Pentru a beneficia de scutire, deținătorii mijloacelor de transport care sunt utilizate pentru servicii de transport public de pasageri în regim urban sau suburban, inclusiv transportul de pasageri în afara unei localități, dacă tariful de transport este stabilit în condiții de transport public vor depune o cerere până la data de 31 martie a anului, insotita de urmatoarele documente justificative valabile la data de 31 decembrie 2023, prezentate in fotocopie si certificate de conformitate cu originalul:

- licența de traseu,

- copia conformă aferentă fiecărui mijloc de transport,

- cărțile de identitate aferente mijloacelor de transport care sunt utilizate pentru servicii de transport public

- graficele de circulație

- caietele de sarcini

- orice alte documente considerate relevante în clarificarea situației fiscale.

Dacă în cursul unui an intervin schimbări care conduc la modificarea condiţiilor în care se acordă scutirile sau reducerile de impozit/taxă pe clădiri și terenuri sau impozit asupra mijloacelor de transport, persoanele în cauză trebuie să depună noi declaraţii fiscale în termen de 30 de zile de la apariţia schimbărilor.

**REGLEMENTĂRI GENERALE**

Cererile de scutire, împreună cu documentele justificative se înregistrează la DIRECȚIA FISCALĂ LOCALĂ TÂRGU MUREȘ. Documentele justificative anexate cererii de scutire se depun în copie certificată pentru conformitate cu originalul. Cererile de scutire, împreună cu documentele justificative se pot depune și pe e-mail la următoarele adrese:

* + directiafiscalalocala@dfltgm.ro
	+ itl@dfltgm.ro – în cazul persoanelor fizice
	+ itlpj@dfltgm.ro – în cazul persoanelor juridice

 În urma analizării cererii de scutire și a documentelor justificative anexate, în lumina prevederilor legale incidente în materie, organul fiscal local emite o decizie prin care admite, admite în parte sau respinge motivat cererea de scutire.

Deciziile prin care se soluționează cererile de scutire se comunică contribuabilului în condițiile prevederilor Legii nr. 207/2015 privind Codul de procedură fiscală, cu modificările și completările ulterioare